**Төсөл**

 **МОНГОЛ УЛСЫН ХУУЛЬ**

**2019 оны ... дугаар сарын Улаанбаатар хот**

**... өдөр**

 **ЭРҮҮГИЙН ХУУЛЬД**

 **ӨӨРЧЛӨЛТ ОРУУЛАХ ТУХАЙ**

 **Нэгдүгээр зүйл . Монгол улсын Эрүүгийн хуулийн 17.12 дугаар зүйлийн 1 дэх хэсгийн “бусдын малыг хулгайлсан бол” гэснийг “ бусдын мал хулгайлан бага хэмжээний хохирол учруулсан” гэж өөрчилсүгэй.**

 **Хоёрдугаар зүйл. Эрүүгийн хуулийн 17.12 дугаар зүйлийн 2 дахь хэсгийг дор дурдсанаар өөрчлөн найруулсугай.**

 **2** .Энэ гэмт хэргийг:

 2.1. энэ хуулийн 2.5 дугаар зүйлийн 4.1, 4.2-т заасан хэмжээ буюу түүнээс дээш хэмжээний хохирол учруулж;

2.2. бусадтай бүлэглэж;

2.3.галт зэвсэг, тусгайлан бэлтгэсэн тоног хэрэгсэл, зэвсгийн чанартай зүйл хэрэглэж, машин механизм ашиглаж;

2.4. хүний амьжиргааны эх үүсвэрээс салгаж;

2.5. Зөрчлийн хуулийн дагуу захиргааны хариуцлага өмнө хүлээсэн, мал хулгайлах гэмт хэргийг давтан үйлдэж тус тус малыг хулгайлсан бол гэмт хэрэг үйлдэхэд ашигласан эд зүйлс, машин механизм тоног төхөөрөмжийг хураан авч таваас найман жил хүртэл хугацаагаар хорих ял шийтгэнэ.

**Гуравдугаар зүйл**. Эрүүгийн хуулийн 17.12 дугаар зүйлийн 17.12 дугаар зүйлийн “ Энэ зүйлд заасан олон тооны мал гэж хорин дөрвөн баг, найман бодоос дээш малыг ойлгоно. Богийг бодод шилжүүлэхдээ нэг бодыг гурван богоор тооцно” гэсэн хоёр дахь тайлбарыг хассугай.

**Дөрөвдүгээр зүйл**. Энэ хуулийг 2019 оны .... сарын ... өдрөөс эхлэн дагаж мөрдсүгэй.

 **Гарын үсэг**

 **төсөл**

 **МОНГОЛ УЛСЫН ХУУЛЬ**

**2019 оны ... дугаар сарын Улаанбаатар хот**

**... өдөр**

**ЗӨРЧЛИЙН ХУУЛЬД НЭМЭЛТ ОРУУЛАХ ТУХАЙ**

 **Нэгдүгээр зүйл .Зөрчлийн тухай хуульд дор дурдсан агуулга бүхий 8.6¹ зүйл нэмсүгэй.**

**“8.6¹** Мал хулгайлах

 Бусдын малыг хулгайлсан үйлдэлд эрүүгийн хариуцлага хүлээлгэхээргүй бол хоёр зуун дөчин цагаас таван зуун хорин цаг хүртэл хугацаагаар нийтэд тустай ажил хийлгэх,   зөрчил үйлдэхэд ашигласан эд зүйлс, хууль бусаар олсон хөрөнгө, орлогыг хурааж, учруулсан хохирол, нөхөн төлбөрийг гаргуулж хүнийг нэг мянган нэгжтэй тэнцэх хэмжээний төгрөгөөр торгох, долоогоос гуч хүртэл хоногийн хугацаагаар баривчлах шийтгэл ногдуулна.

**Хоёрдугаар зүйл**. Энэ хуулийг 2019 оны .... сарын ... өдрөөс эхлэн дагаж мөрдсүгэй.

 **Гарын үсэг**